Diari Oficial de la Generalitat Valenciana


Sumari del DOGV 4122, del 07-11-2001 (2001/10892)

ORDRE de 29 de juny de 2001, de la Conselleria de Cultura i Educació, per la qual es concedix l'autorització de canvi d'us educatiu per edats, de les aules autoritzades al centre docent privat La Aurora, de València.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4122

Data del DOGV
:   07-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10642


Data del document
:   29-06-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament privat

ORDRE de 29 de juny de 2001, de la Conselleria de Cultura i Educació, per la qual es concedix l'autorització de canvi d'us educatiu per edats, de les aules autoritzades al centre docent privat La Aurora, de València. [2001/M10225]
  
L'expedient ha estat iniciat a instància del promotor-titular del centre privat La Aurora, situat al carrer de Quart, 12, baix, de València, codi 26249165, en sol·licitud de canvi d'ús d'una unitat autoritzada d'Educació Infantil primer cicle a segon cicle.
  
Mitjançant Ordre de 29 de juny de 2000 (DOGV de 18.10.2000) es va autoritzar l'obertura i funcionament del centre en el nivell d'Educació Infantil primer cicle, amb 6 unitats i 79 llocs escolars, 1 unitat de xiquets de 0 a 1 any (8 llocs escolars), 2 unitats de xiquets d'1 a 2 anys (26 llocs escolars) 3 unitats de xiquets de 2 a 3 anys (45 llocs escolars), i 3 unitats d'Educació Infantil, 2n cicle, amb 47 llocs escolars.
  
Atés que el canvi d'ús d'una de les aules quant a les edats dels xiquets no modifica les instal·lacions aprovades i verificades per la Unitat Tècnica, encara que sí el programa educatiu de la documentació inicial, que va ser objecte d'informe favorable pel Servei de Projectes i Construccions Educatives amb data 17 de setembre de 1999.
  
Atés que de l'informe del Servei de Projectes i Construccions Educatives amb data 28 de març de 2001 es desprén que amb el nou ús de les aules la capacitat total del centre serà de 136 llocs escolars.
  
Atés l'informe favorable de la Unitat de Inspecció Educativa.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991) pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar el canvi d'ús educatiu per edats, de les aules autoritzades al centre docent privat que més avall s'especifica, atenent les característiques, ensenyaments i capacitat màxima que s'assenyalen:
  
Centre: La Aurora
  
Domicili: c/ Quart, 132, baixos
  
Localitat: València
  
Província: València
  
Titular: Ferbala, SL
  
Codi: 74215302
  
Ensenyaments i capacitat autoritzades:
  
- 5 unitats d'Educació Infantil, I cicle, amb 71 llocs escolars
  
\* 2 unitats xiquets de 1-2 anys, amb 26 llocs escolars
  
\* 3 unitats xiquets de 2-3 anys, amb 45 llocs escolars
  
- 4 unitats d'Educació Infantil, II cicle, amb 65 llocs escolars
  
Disposició addicional
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de juny de 2001.- El conseller de Cultura i Educació: Manuel Tarancón Fandos.